62019TO0541_INF
Rettens kendelse (Sjette Afdeling) af 29. januar 2020 –Shindler m.fl. mod Rådet
(Sag T-541/19)
»Passivitets- og erstatningssøgsmål – Brexit – Det Forenede Kongeriges borgere, der er bosiddende i en anden EU-medlemsstat – valget til Europa-Parlamentet i 2019 – påstand om udsættelse af valget til Europa-Parlamentet – manglende søgsmålskompetence – afvisning«
Passivitetssøgsmål – fysiske eller juridiske personer – undladelser, der kan være genstand for søgsmål – Rådets undladelse af at træffe afgørelse om udsættelse af valget til Europa-Parlamentet i 2019 – søgsmål anlagt af statsborgere i Det Forenede Kongerige, der er bosiddende i en anden EU-medlemsstat – manglende søgsmålskompetence – afvisning
(Art. 263, stk. 4, TEUF og art. 265, stk. 3, TEUF)
(jf. præmis 25-30 og 32-41)
Angående
Søgsmål anlagt i henhold til artikel 265 TEUF med påstand om, at det fastslås, at Rådet på ulovlig vis undlod at træffe en afgørelse om udsættelse af valget til Europa-Parlamentet i 2019 med henblik på at muliggøre sagsøgernes deltagelse i valgprocessen.
Konklusion
1)
Sagen afvises.
2)
Harry Shindler og de andre sagsøgere, hvis navne er opført i bilaget til dommen, betaler sagsomkostningerne.